Swinn

Swinn () is en Dörp in de Gemeen Draag (Samtgemeen Elvmasch) in’n Landkreis Horborg, Neddersassen.

 Geografie 

De Oort liggt direkt achter’n Diek von de Elv in de Elvmasch. Dat Water ut dat Rebeed flütt na Süden af na’n Ilau-Sneegraven.

De Naveröörd sünd Geesthacht in’n Noordoosten, Rönn, Neddermeschacht un Övermeschacht in’n Oosten, Eekholt in’n Süüdoosten, Hunnen un Krüms in’n Süüdwesten, Drennhusen un Elvstörp in’n Westen un Stoov un Borghorst in’n Noordwesten.

 Historie 

In’n Eersten Weltkrieg sünd 15 Soldaten ut Swinn fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Swinn in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen. 1928/1929 sünd de Gemenen Swinn un Krüms to een Gemeen tohoopleggt worrn. De Gemeen Swinn is denn an’n 1. Juli 1972 mit de Gemeenreform in Neddersassen oplööst un Deel von de Gemeen Draag worrn.

 Inwahnertall 

 * tohoop mit Krüms

 Religion 

Swinn is evangeelsch-luthersch präägt un höört to dat Kaspel von de Petri-Kark in Meschacht.

För de Kathoolschen is de Goden-Hirt-Kark in Winsen tostännig.

 Kultur 

En Denkmaal för de Fullenen ut de twee Weltkrieg’ steiht in Meschacht bi de Kark.

 Verenen 

De Schüttenvereen Swinn un Ümgegend is 1919 grünnt worrn. De Sportvereen TuS Swinn koopereert siet 1995 mit’n MTV Jahn Övermeschacht in de Eintracht Elvmasch.

 Weertschop un Infrastruktur 

För Swinn is de freewillige Füürwehr Swinn/Stoov tostännig. De Füürwehr Swinn hett sik 1930 grünnt un is 1934 al mit de Füürwehr in Stoov tohoopgahn.

 Verkehr 

Dör Swinn löppt de Landsstraat 217, de in’n Süüdwesten över Stoov, Elvstörp, Drennhusen un Draag na Winsen geiht un in’n Süüdoosten na Rönn an de Bundsstraat 404 un wieder över Meschacht un Tesp na Abendörp un Addelborg. De B 404 föhrt in’n Noorden över de Elv na Geesthacht un in’n Süden na de Autobahn 39 (Afsnidd Hamborg–Lümborg).

De nächste Autobahn is de Autobahn 25 (Afsnidd Hamborg–Geesthacht). Dat Enn von düsse Autobahn liggt so söss Kilometer in’n Noorden von Swinn an de B 404 bi Geesthacht.

De nächste Bahnhoff is so bi 14 Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Bahnhoff Neddermeschacht weer in düsse Tied dree Kilometer in’n Oosten.

 Scholen 

De Kinner ut Swinn gaht na’n Standoort Stoov von de Grundschool Draag.

 Footnoten 

Kategorie:Oort
Kategorie:Landkreis Horborg